NaiveNeuron/SloPal huggingface dataset:
M. Číž, podpredseda NR SR: (2008-04-08):
Teraz má slovo pán poslanec Kvorka.
Bubeníková, Anna, predsedníčka Výkonného výboru Fondu národného majetku SR (2010-09-08):
Dobrý deň, vážené dámy, vážení páni, v zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Slovenskej republiky na schválenie Národnej rade Slovenskej republiky Ročnú účtovnú závierku Fondu národného majetku za rok 2009. Predkladaná účtovná závierka je riadna individuálna závierka za Fond národného majetku, bola zostavená za účtovné obdobie od 1. 1. do 31. 12. 2009 podľa slovenských právnych predpisov. Účtovnú závierku fondu tvorí súvaha Fondu národného majetku Slovenskej republiky, výkaz o tvorbe a použití majetku Fondu národného majetku Slovenskej republiky a výkaz o nákladoch na správnu činnosť Fondu národného majetku s poznámkami k účtovným výkazom. Ročnú účtovnú závierku Fondu národného majetku za rok 2009 overila na základe výberového konania audítorská spoločnosť, Ing. Ondrej Boržík, číslo licencie 519. Správnosť uvedených súčastí ročnej účtovnej závierky fondu potvrdil svojím podpisom a úradnou pečiatkou zodpovedný audítor. Kópia audítorskej správy je súčasťou predloženého materiálu. Audit sa zameral na overenie dôkazov, ktoré dokladujú sumy a údaje v účtovných výkazoch na základe testov. Audit obsahuje okrem iného hodnotenie použitých... (Ruch v sále. Prerušenie vystúpenia predsedajúcim.)
Holý, Štefan, podpredseda vlády SR (2021-11-24):
Vážený pán predsedajúci, vážené panie poslankyne, vážení páni poslanci, vládny návrh zákona bol vypracovaný s cieľom zamedziť riziku obchádzania zákona, keďže doterajšia aplikačná prax v ojedinelých prípadoch ukázala komplikácie pri vynucovaní zákonných a zmluvných povinností niektorých vybraných podnikateľov, s ktorými bola uzatvorená zmluva o zabezpečení udržiavania núdzových zásob. Vládnym návrhom zákona sa tiež precizuje proces hlásenia údajov z Finančného riaditeľstva Slovenskej republiky pre Agentúru pre núdzové zásoby ropy a ropných výrobkov, tak aby bol tento postup v súlade s ostatnými právnymi predpismi v oblasti správy daní. Rovnako vládnym návrhom zákona dochádza k zmene termínu pre nahlásenie evidencie núdzových zásob Slovenskej republiky v Európskej komisii v súlade s platným znením smernice Rady č. 209/119 Európskeho spoločenstva zo 14. septembra 2009, ktorou sa členským štátom ukladá povinnosť udržiavať minimálne zásoby ropy a... alebo ropných výrobkov. Vážený pán predseda, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
M. Číž, podpredseda NR SR: (2007-02-06):
(Hlasovanie.) Prítomných 135 poslancov, za návrh 134 poslancov, nehlasoval 1 poslanec. Konštatujem, že návrhy zo spoločnej správy sme schválili. Ďalej.
Sloboda, Vladimír, poslanec NR SR (2016-12-06):
Ďakujem. Chcem len pripomenúť pánu predkladateľovi začiatok jeho príspevku, kde skonštatoval, že teda bavme sa tu vecne, odborne, ten koniec vášho príspevku tak rozhodne neznel, hej? Chcem len pripomenúť, že v roku 2015 tento materiál bol predkladaný koaličnými, respektíve vládnymi poslancami, nie opozičnými, takže to je trošku rozdiel aj pri príprave zákonov, takže predsa len tá diskusia mohla zaznieť minimálne zo strany vládnych poslancov minimálne medzi svojimi rezortnými kolegami a navyše bolo to predkladané skúsenými, skúsenými ľuďmi zo samosprávy, takže toto, čo je teraz precizované, vedeli už dávno, že sa to netýka len stavebných povolení. Nehovorte, že nie, však je to predsa len primátor. Ďakujem.
Jurinová, Erika, podpredsedníčka NR SR (2012-12-14):
Pán poslanec Kuffa.
Hrnčiar, Andrej, podpredseda NR SR (2019-12-04):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Beblavý.
Dubačová, Viera, poslankyňa NR SR (2019-01-30):
Slovenská národná strana neustále uráža ženy a chová sa veľmi neslušne, je to hanebné. Môžete sa hanbiť. (Reakcia z pléna.) Pani, pánovi poslancovi... (Prerušenie vystúpenia predsedajúcim.)
Laurenčík, Milan, podpredseda NR SR (2022-03-16):
Ďakujem veľmi pekne. V tejto chvíli prerušujem rokovanie o tomto bode programu. Ďalším bodom programu je prvé čítanie o návrhu poslancov Richarda Vašečku, Radovana Slobodu, Igora Kašpera, Jany Žitňanskej, Jarmily Halgašovej a Márie Šofranko na vydanie zákona, ktorým sa mení zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov. Návrh zákona má parlamentnú tlač 924. Návrh na jeho pridelenie je na prerokovaní výborom je v rozhodnutí č. 959. Dávam teraz slovo pánovi poslancovi Richardovi Vašečkovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Richarda Vašečku, Radovana Slobodu, Igora Kašpera, Jany Žitňanskej, Jarmily Halgašovej a Márie Šofranko na vydanie zákona, ktorým sa mení zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov znení neskorších predpisov , tlač 924.)
Přidal, Alojz, poslanec NR SR (2011-05-24):
Pán predseda, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2007-09-14):
Prosím pána poslanca Martina Fronca, aby zaujal miesto pre navrhovateľov. A ďalej budeme pokračovať faktickými poznámkami na včerajšie vystúpenie pani poslankyne Nachtmannovej. Prihlásení sú páni poslanci Švidroň, Szigeti, Ivančo a Devínsky. Slovo má pán poslanec Švidroň. Nech sa páči.
Danko, Andrej, predseda NR SR (2019-04-05):
Pán poslanec Antal.
Benčík, Ján, poslanec NR SR (2021-12-07):
Ďakujem. Ďakujem kolegovi Kazdovi za to, že sa veľmi správne ako ohradil voči spôsobu, akým pán minister financií, akými výrazmi pán minister financií častuje tých, ktorí nie sú nadšení jeho ďalším z jeho bombastických nápadov. A hoci po tom, čo tu odznelo od mojich predrečníkov, to nebude jednoduché, predsa len sa musí toto, tuto ohradenie sa rozšírim aj na vyjadrenia pána ministra smerom k opozícii, nie preto, že by som tú opozíciu a hlavne niektorú jednu jej časť nejako miloval alebo že by oni milovali mňa, ale ja osobne sa domnievam, že takéto vyjadrenia z úst člena vlády na pôde parlamentu sú jednoducho neakceptovateľné. A hovorím to aj napriek tomu, že aj opoz... niektorí opoziční politici sa sprá... používajú výrazy a formulácie smerom k vláde, ku koaličným poslancom alebo aj na adresu samotného pána ministra financií, ktoré sa počúvajú veľmi ťažko, a skutočne som mnoho razy z ich vyjadrení znechutený, ale to nevidím ako dôvod, aby člen vlády Slovenskej republiky klesol na ich úroveň. Ďakujem.
P. Paška, predseda NR SR: (2009-04-29):
(Hlasovanie.) 122 prítomných, 77 za, 37 proti, 6 sa zdržalo, 2 nehlasovali. Schválili sme návrh uznesenia k návrhu strategických zámerov činnosti Sociálnej poisťovne na obdobie rokov 2009 až 2014. Pani Viera Mazúrová uvedie  hlasovanie o návrhu uznesenia k správe o činnosti verejného ochrancu práv . Je to tlač 984.
J. Halecký, poslanec: (2007-02-08):
Samozrejmá vec, uznávam, že musí byť rovnováha. Ale tú rovnováhu vieme napríklad zistiť podľa počtu a rozsahu sociálnych dávok. Za posledných 8 rokov dvoj- až trojnásobne vzrástli dávky v sociálnej sfére práve pre túto kategóriu nezamestnaných a tých, ktorí mali nižšie mzdy. Ďakujem.
R. Rafaj, poslanec: (2009-06-30):
Je pravda, ako povedal jeden z rečníkov, ako povedal pán predseda výboru, že na výbore gestorskom pre kultúru a médiá som skutočne predkladal pomerne rozsiahlu úpravu a podrobnú úpravu zmluvy so štátom, keďže zavádzame nový mechanizmus. Ambíciou tohto zákona, tejto novely konkrétne, mala byť práve úprava zmluvy so štátom. Osobne som mal za to, že keďže ide aj o nový mechanizmus, je potrebné  upraviť do hĺbky rámce, mechanizmy, postupy, časové sledy, ale aj kontrolu, a to aj parlamentom, pretože ja osobne som presvedčený, že takáto výročná správa by mala byť prednesená plénu, keďže ide o službu verejnosti. Bohužiaľ, verejnoprávna služba je podľa mňa od roku 1990 v ohrození a je len trpeným dieťaťom duálneho systému. Pripadá mi to, a to budú posledné  kritické slová  na to, aby sme zásadnejším spôsobom riešili situáciu vo verejnoprávnych médiách a vôbec aj prijali   konečne terminológiou aj z obsahovej stránky, čo vlastne verejnoprávnosť je, ako keby sme  všetci boli konzumenti veľrýb, masovo všetci na mori loviaci veľryby a potom príde jedna správa, ktorá povie, že veľryby sú zrazu v ohrození, a všetci sa staneme na chvíľku záchranári veľrýb, aby na chvíľku sme prestali konzumovať veľrybie mäso, pretože aj sledovanie verejnoprávnych médií a médií vôbec je podľa mňa klasickým konzumom obsahu. Všetkým nám určite záleží na tom, aby bol ten obsah kvalitný, zmysluplný. Ja po diskusii na mediálnom výbore som rezignoval na nejaké zmeny. Takže vo svojej záverečnej správe teraz nepredložím nijaký pozmeňujúci návrh, ale myslím, že jeden rok by mohol byť dostatočný na to, aby sme odsledovali legislatívnu a najmä spoločenskú prax,   akým spôsobom dochádza k skvalitneniu vysielania, služby verejnosti, a možno potom pristúpili k ďalším mechanizmom úpravy zákona o Slovenskej televízii aj o Slovenskom rozhlase. Takže ja mám nádej, že keď už sme všetci spoločne zobrali verejnoprávnym médiám časť ich zdrojov a hlavnú stránku financovania nemá nikto z nás politickú odvahu riešiť, tak že aspoň toto opatrenie ministerstva kultúry, akýsi štvrtý pilier financovania, dostane Slovensko z neblahej pozície posledného miesta vo financovaní, konkrétne teraz poviem, verejnoprávnej televízie podľa štatistík a hodnotení EBU aspoň na tie dve priečky odzadu a postupne sa budeme odrážať od dna, čo ocenia, dúfam, aj diváci a verejnosť.  Ešte raz ďakujem všetkým, ktorí sa do toho zapojili.
Paška, Pavol, predseda NR SR (2014-07-08):
Faktické poznámky, dvaja páni poslanci. Končím možnosť sa prihlásiť.
Laššáková, Jana, podpredsedníčka NR SR (2014-09-23):
Nechcete reagovať? Nech sa páči.
Paška, Pavol, predseda NR SR (2013-06-26):
(Hlasovanie.) 145 prítomných, 57 za, 80 proti, 8 sa zdržali. Návrh sme neschválili.
Mikloško, Jozef, poslanec NR SR (2013-06-26):
(Reakcia z pléna.) Krátko. Bol som osem rokov predseda v komisii v Petržalke pre mládež a šport. Mali sme tam odľava doprava všetkých. Mali sme tam farárov, nefarárov, všelikoho, saleziánov, a nikdy sme neskúmali dotácie, že kto je za tým. Či je za tým hentaká strana, taká strana. Mládež potrebovala, tak sme im dali. Na vzdelanie, na šport, na voľný čas. Čiže tam sa stratil pojem strany. Tešili sme sa, keď sme niečo dojednali, čo bolo dobré pre všetkých. No a takisto to právo navrhnúť si svojho zástupcu a riaditeľov inštitúcií je nebezpečné v tom, že parlament je iný. Dedina alebo mestečko si zvolilo iný parlament, ktorý mierne šachuje starostu alebo primátora. A teraz všetci funkcionári naokolo budú takí, z tej strany ako primátor, tak to budú nekonečné konflikty a robenie si napriek a tak ďalej. Obraz toho parlamentu by sa mal v budúcnosti prenášať aj do rozhodnutí celého zastupiteľstva, aj celého vedenia. To sa mi nepáči. A to, že sa to stalo aj v Košiciach, aj v Bratislave, myslím, bol krok späť. Ďakujem.
Szalay, Tomáš, poslanec NR SR (2024-01-19):
Ďakujem pekne, pán predsedajúci, za slovo a ďakujem Tine Gažovičovej za jej príspevok. Je vidieť, že si, pani poslankyňa, to prežívaš a že ti to nie je jedno, rozohnená, je to nehorázne, ako si tu niekto chce zabezpečovať beztrestnosť, hazardujeme s našou bezpečnosťou. Ale to, na čo by som chcel z tvojho príspevku reagovať, je o tom delení na činy dobré alebo zlé. Tu sa mi tak rozoznali, rozoznela stará kniha Biblia, Evanjelium podľa, podľa Matúša, dovoľte mi ten kúsok odcitovať, lebo myslím si, že sa k tomu veľmi dobre hodí: „Chráňte sa falošných prorokov, prichádzajú k vám v ovčom rúchu, ale vnútri sú draví vlci. Poznáte ich po ovocí, veď či oberajú z tŕňa hrozná alebo z bodliakov figy? Tak každý dobrý strom rodí dobré ovocie, kým zlý strom rodí zlé ovocie. Dobrý strom nemôže rodiť zlé ovocie a zlý strom nemôže rodiť dobré ovocie. Každý strom, ktorý neprináša dobré ovocie, vytnú a chodia do ohňa. Teda po ovocí ich poznáte.“ A preto si ne... úplne nemyslím, že by sme mali oddeľovať činy od ich tvorcov, ale mali by sme ich spájať s tými ich tvorcami a mali by sme ich robiť zodpovednými za svoje činy. Naozaj hazardujú s našou bezpečnosťou, naozaj je to nehoráznosť a považujem priam za absurdné, keď Robert Fico včera na tlačovej besede povedal, že je presvedčený, že za posledných päť alebo šesť rokov by sme ťažko našli zákon, pri ktorom sú tak splnené podmienky na skrátené legislatívne konanie ako je v tomto prípade, to je, to je doslova že výsmech a ako kedysi, tuším vo filme Avatar to bolo, čúrajú nám na hlavu a už ani nepredstierajú, že je to dážď. (Smiech. Potlesk.)
Figeľ, Ján, podpredseda NR SR (2014-02-04):
Ďakujem pekne. Ďalšou prihlásenou do rozpravy je Jana Žitňanská. Nech sa páči.
B. Bugár, podpredseda NR SR: (2001-09-17):
J. Gajdoš, poslanec: Ďakujem za slovo, pán predsedajúci. Návrh tohto zákona o podpore regionálneho rozvoja len dopĺňa nekompetenčnosť zákonov, ktoré boli predložené v rámci reformy verejnej správy, a to hlavne kompetenčného zákona a novely zákona o rozpočtových pravidlách, ktoré jednoznačne v sebe majú zakomponované antireformné princípy. Na jednej strane aj z tohto zákona je evidentné, že vláda Mikuláša Dzurindu slovne deklaruje ochotu reformovať verejnú správu, ale v skutočnosti aj cez legislatívu robí všetko pre to, aby tá reforma nebola vydarená. Tento návrh zákona v sebe obsahuje posilnenie byrokratických štruktúr, ktoré budú síce kontrolovať finančné toky, alebo príliv finančných zdrojov z Európskej únie, ale absolútne neobsahuje nástroje na podporu rozvoja regiónov. To v tomto zákone absolútne pauzíruje. Nárast byrokracie nepomôže riešiť boľačky regiónov. Nepomôže rozvíjať zamestnanosť, nepomôže upokojovať a riešiť sociálnu nedostatočnosť v regiónoch. Takže si myslím, že si vláda urobí len ďalšiu čiarku do legislatívneho plánu, ale ako hovoria bratia Česi skutek utek. Pán minister, je mi ľúto, že práve vy ste sa stali predkladateľom tohto zákona, ale nemôžem sa k nemu ináč vyjadriť. (Zaznel zvuk časomiery.)
Grendel, Gábor, podpredseda NR SR (2022-05-24):
Pán poslanec, chcete reagovať na faktické poznámky?
P. Paška, predseda NR SR: (2008-09-11):
(Hlasovanie.) 138 prítomných, 136 za, 1 sa zdržal, 1 nehlasoval. Ďakujem, pán spravodajca, návrh sme schválili. Budeme teraz v druhom čítaní hlasovať o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde . Je to tlač 766. Pán poslanec Madej ako spoločný spravodajca výboru pre sociálne veci nás oboznámi. Dámy a páni, upozorňujem, že sme v skrátenom legislatívnom konaní, takže priebeh hlasovania bude mať trošku inú podobu.
Jurinová, Erika, podpredsedníčka NR SR (2012-06-28):
Ďakujem pekne. Nech sa páči, pani podpredsedníčka Zmajkovičová.
Petráš, Vladislav Poslanec NR SR (2012-11-28):
Ja som kľudný, len som trošku akože, aby som to stihol, tak som utekal. (Prerušenie vystúpenia predsedajúcou.)
Gál, Gábor, poslanec NR SR (2015-04-16):
Ďakujem pekne za slovo. Pán poslanec Petrák, tiež sa mi zdalo, že nedržíte sa programu, ste navrhovateľom, ale programovým bodom je odvolávanie pána podpredsedu Figeľa, vyjadrili ste sa ku všetkému, len nie k tomuto, ale budiž. Viete, chcem vám prízvukovať jednu vec. Vy všetko teraz zvaľujete na pána podpredsedu Figeľa, ale teraz máme tu reálny problém, krach Váhostavu. To vám nevadí, že celú reštrukturalizáciu riadi 25-ročná právnička. To vám nevadí, to vám vôbec nie je nejako podozrivé, že vlastne reštrukturalizácia, kde sú vlastne títo živnostníci vypoklonkovaní s tými 15 %, vlastne je v intenciách, zas v rukách pána Širokého a vy ešte idete napomáhať, lebo hovorím, že ešte raz, ani tých 15 % nebude musieť zaplatiť, lebo zaplatia zaňho všetci ľudia, ktorí majú nejaké účty v bankách, lebo z toho idú tie peniaze. A zaznelo to, že Váhostav staval a staval a za socializmu. No, prepáčte, Váhostav išiel do konkurzu. Toto je Váhostav SK. To nie je tá firma, ktorá tu pôsobila. Všetky prechádzajúce spoločnosti, bohužiaľ, takéto veľké išli do konkurzu vrátane Hydrostavu a ďalších, ale nie vinou toho, že tu bol zlý štát, ktorý dával zlé zákazky, práveže štát dal veľmi lukratívne zákazky, ale sa tunelovalo. Každá firma. A viete, ako sa volala váhostavecká predtým? Prvá slovenská tunelárska, akciová spoločnosť. To bolo jej pravé obchodné meno a podľa toho sa aj správa.
Fecko, Martin, poslanec NR SR (2013-03-22):
Ďakujem pekne. Ďakujem pekne, pani kolegyňa a kolegovia, že som vás zaujal svojou rozpravou. To, že ja to možnože prežívam trošku aj tak citovo, srdcovo, tak to proste berte. Každý sme nejaký. Takže to je o mne. A prečo je tá rozdrobenosť zlá? No, samozrejme, zlá je kvôli tomu, že obhospodarovanosť pozemku musí spĺňať, samozrejme, nejaké kritériá. V súčasnosti máme pozemky, ktoré majú 24 cm šírku a dlhé sú 400 metrov. Majiteľ obrába takýto pozemok. Takže berte to takto, že všetko by malo so všetkým súvisieť a tá rozdrobenosť u nás by sa nemala zväčšovať, ale tvrdím, malo by sa to sceľovať, a preto aj tie pozemkové úpravy, čo sme mali zákon predtým, asi to sceľovanie garantuje. Všetko je o obhospodarovanosti pozemku, či sa na ňom obhospodarovať dá, alebo nedá. Takže to je k tej rozdrobenosti. Čo sa týka tých anomálií týkajúcich sa možnosti zneužitia toho predkupného práva, tak tam, samozrejme, hrozí, že urbariát ako z logiky veci bol niekedy feudálnym pánom iba v tých jednotlivých územiach daných. Vy ste nemali urbariát, že ste mali v Snine jeden majetok, potom ste mali v Senici a potom ste mali niekde v Humennom. Tak to nebolo. Urbariát fungoval stále iba na tom jednom mieste a vlastne tí urbárnici dostali od toho pána feudála, aby mohli vyžiť, tak dostali tú spoločnú nehnuteľnosť, aby sa z nej mohlo či ťažiť drevo, alebo pásť dobytok. No a v súčasnosti, pokiaľ by sme to chceli nejakým spôsobom tých ľudí stade dostať, tých miestnych, ktorí vlastne dostali to ako dedičstvo našich otcov a predkov, tak, samozrejme, toto predkupné právo, zabezpečenie teda nepredkupného práva spôsobuje to, že tam dostane taký doslova guľáš, ktorý prakticky spôsobí, že tí miestni budú mimo. A potom už rovno zrušme urbariáty, lebo nemá to zmysel. Takže asi tak. Ďakujem pekne.
Vorobelová, Slavěna, poslankyňa NR SR (2022-11-08):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
B. Bugár, podpredseda NR SR: (2001-10-05):
Do toho času ešte procedurálny návrh pani poslankyne Tóthovej.
Paška Pavol, predseda NR SR (2014-04-02):
Ja už som to včera povedal, že ja budem rád, keď v súlade s mojím rozhodnutím budete hlasovať, (povedané so smiechom) ale...
Pleštinská, Zita, poslankyňa NR SR (2022-12-02):
Pán predseda, dajte, prosím, hlasovať o tom, že Národná rada berie správu o činnosti Výboru Národnej rady Slovenskej republiky pre európske záležitosti za obdobie od 1. marca 2021 do 28. februára 2022 na vedomie.
Simon, Zsolt, minister pôdohospodárstva a rozvoja vidieka SR (2011-05-19):
Ďakujem pekne. Vážená pani poslankyňa, vážení páni poslanci, kolegyne, kolegovia, úprimne musím povedať, že takéto finančné vyčíslenie ministerstvo pôdohospodárstva a rozvoja vidieka nemá a nedisponujeme ním. Je pravdou, že 20. apríla 2011 vláda schválila Program stability Slovenskej republiky na roky 2011 až 2014 s tým, že sú tam uvedené možnosti konsolidácie verejných výdavkov. Jedna z tých možností je spomenutá ako riešenie navýšenia dane z nehnuteľnosti, opakujem, dane z nehnuteľnosti, a nie z pôdy. Nie je to povinnosť, ale možnosť pre miestnu samosprávu. O zvýšení dane z nehnuteľnosti ešte prebieha diskusia vo vláde. A zatiaľ o tejto otázke definitívne rozhodnutie nepadlo. Vláda Slovenskej republiky vytvára podmienky pre život aj podnikanie. Rozhodnutie o zvýšení dane z nehnuteľností je vecou miestnej samosprávy. V prípade že ste proti zvýšeniu tejto dane, máte možnosť pôsobiť na starostov a primátorov, ktorí uspeli vo voľbách aj za stranu SMER. Na základe rebríčka daní z nehnuteľností z roku 2011, ktoré spracovala Podnikateľská aliancia Slovenska, ako príklad spomínam vašich a vami podporovaných starostov v Zlatých Moravciach či v Nitre, ktorí vedú tento rebríček zvýšenia týchto daní. Takže o zvýšení daní rozhoduje nie vláda Slovenskej republiky, ale miestna samospráva. Pritom aká bude možnosť hornej hranice a akú ju uplatnia, je to výlučne na rozhodnutí miestnej samosprávy. Ale vláda preto, aby sme neumožnili extra vysoko zvyšovať dane, prijala rozhodnutie ešte minulý rok. A zmenila zákon pri poľnohospodárskej pôde z možného navýšenia na 20-násobok. A znížila ho na 5-násobok. Vytvárame podmienky aj na efektívnu územnú samosprávu. A je to na rozhodnutí samosprávy, ako sa postaví k jednotlivým daniam.
Kollár, Jozef, poslanec NR SR (2015-05-28):
Čiže ešte raz. Keby ste mi mohli vrátiť čas. Ja som, pán, pán neomarxista Blaha, ja som hovoril o kľúčovej úlohe SDĽ-ky pri... (reakcia z pléna) – darmo sa smejete, ja viem, že sa to zle počúva – kľúčovej úlohe SDĽ pri tunelovaní Slovenských elektrární, nie pri privatizácii. Tak už konečne pochopte a nepleťte dátumy. Ja viem, ktoré to boli roky 2000, a privatizácia bola 2004/5, ale hovorím o tunelovaní pred privatizáciou, raz a navždy, pán kolega. A pán rečník v rozprave, pán kolega Muňko, opäť, keď som hovoril o tom, že vy ste povedali, že keby bol štát dokonal alebo Robert Fico dokonal to, čo sľúbil, a predal Telekom cez burzu, že by sme zase vykrikovali, že zarobil o 150 mil. menej, ako keď ho predal Deutsche Telekomu. Ale veď ešte raz, ja nekritizujem to, že sa to nedokonalo cez burzu. Vy ste ma vôbec nepočúvali. Ja hovorím o tom, že keď už si chcel vybrať strategického investora, prečo ho nevybral v súťaži. To je to kľúčové slovo, je súťaž. (Reakcia z pléna.) To je to kľúčové slovo. Súťaž. Nič viac a nič menej. Nedostal by menej, dostal by viacej, pretože ak by ho Nemci chceli tých 100 % ovládnuť, tak by láskavo museli dať to, čomu sa hovorí prémium, čiže by museli pridať k tej ponúknutej cene, aby to, aby súc si vedomí toho, že v chrbte majú konkurenciu. Čiže, pán Muňko, súťaž mi tam chýbala pri tom predaji pre Deutsche Telekom. Nie to, že sa to neurobilo len výlučne cez burzu.
P. Hrušovský, podpredseda NR SR: (2002-04-04):
Teraz prosím prítomného pána poslanca Bajana, prezidenta, starostu a poslanca, aby ako spoločný spravodajca informoval Národnú radu. V. Bajan, poslanec: Ďakujem pekne, pán podpredseda. Vážené kolegyne, kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu skupiny poslancov Národnej rady na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov (tlač 1329), ako spravodajcu nášho výboru. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu zákona. Pán predsedajúci, odporúčam otvoriť rozpravu.
Puci, Róbert, poslanec NR SR (2018-05-15):
Ďakujem pekne. V rozprave k tomu zákonu, vládnemu návrhu zákona vystúpili dvaja poslanci. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne, o bodoch 1 až 31 spoločne s odporúčaním gestorského výboru schváliť.
Pročko, Jozef, poslanec NR SR (2022-02-22):
Môžte mi vrátiť, prosím vás, hlas. (Výkriky z pléna.) Môžete mi vrátiť hlas, reč, čas?
Hrnčiar, Andrej, podpredseda NR SR (2016-09-23):
Poslanec Viskupič.
Blaha, Ľuboš, podpredseda NR SR (2023-11-21):
Pán Galko, prosím vás, upokojte sa, nekričte po pánovi ministrovi. Nech sa páči, pán minister, pokračujte.
Kolíková, Mária, poslankyňa NR SR (2023-10-25):
Sľubujem. (Potlesk.)
Bugár, Béla, podpredseda NR SR (2018-10-22):
Ďakujem pekne. Takže pani poslankyňa Shahzad ako spravodajkyňa, nech sa páči, môžte uviesť spravodajskú správu. Prosím, zapnite mikrofón pani poslankyni Shahzad.
A. Bobrík, poslanec: (2009-12-03):
Národná rada uznesením z 1. decembra 2009 po prerokovaní vládneho návrhu zákona v skrátenom legislatívnom konaní rozhodla, že podľa § 73 ods. 3 písm. c) zákona Národnej rady o rokovacom poriadku Národnej rady prerokuje uvedený návrh zákona v druhom čítaní a prideľuje tieto podľa § 74 ods. 1 citovaného zákona na prerokovanie: Ústavnoprávnemu výboru, výboru Národnej rady pre financie, rozpočet a menu a výboru pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým by bol návrh zákona pridelený. Návrh zákona bol prerokovaný v ústavnoprávnom výbore Národnej rady zákon 2. decembra a prijal uznesenie č. 782, ktorým odporúča návrh zákona schváliť. Výbor Národnej rady pre financie, rozpočet a menu takisto prerokoval návrh zákona a odporučil Národnej rade návrh zákona schváliť uznesením č. 635 z 2. decembra 2009. Výbor Národnej rady Slovenskej republiky pre zdravotníctvo prerokoval návrh zákona 2. decembra a odporučil Národnej rade návrh zákona schváliť uznesením č. 196 z 2. decembra 2009. Z uznesení výborov uvedených v predchádzajúcom bode nevyplývali žiadne pozmeňujúce, ani doplňujúce návrhy. Preto gestorský výbor na základe stanovísk výborov k vládnemu návrhu zákona, ktorým sa dopĺňa a mení zákon č. 581/2004 o zdravotných poisťovniach, odporúča Národnej rade Slovenskej republiky zákon schváliť. Predmetná spoločná správa bola prerokovaná 2. decembra 2009 v gestorskom výbore a prijaté uznesenie bolo č. 197. Poveril mňa ako spoločného spravodajcu predniesť túto správu. Pán predsedajúci, prosím, otvorte rozpravu.
Paška, Pavol, predseda NR SR (2012-12-05):
Hlasujeme. (Hlasovanie.) 135 prítomných, 85 bolo za, 3 proti, 47 sa zdržalo. Aj tento bod sme schválili.
Ďuriš Nicholsonová, Lucia, podpredsedníčka NR SR (2019-04-05):
V rozprave teraz vystúpi pán poslanec Kollár.
B. Bugár, podpredseda NR SR: (2002-05-23):
Vyhlasujem 10-minútovú prestávku a budeme pokračovať o 18.00 hodine. (Prerušenie rokovania o 17.54 hodine.) (Pokračovanie rokovania o 18.04 hodine.)
Grendel, Gábor, podpredseda NR SR (2021-06-30):
Rúška sme preverovali a sú stále v interiéri povinné, takže to bolo nejaké nedorozumenie.
Mazurek, Milan, poslanec NR SR (2018-02-07):
Pani kolegyňa Nicholsonová, odhliadnuc od témy osemročných gymnázií, mňa zarazil jeden veľmi významný paradox vo vašom vystúpení, a to je, keď ste hovorili o tom, že ako veľmi vám vlastne záleží na vzdelávaní vašich detí, čo je určite obdivuhodné. A hovorili ste, že vaše dieťa chodí do jednej z tých lepších škôl v centre Bratislavy a aj tam vám rodičia hovorili, že si máte dávať pozor na ten druhý stupeň, pretože je to tam proste, jednoducho zlé. Ja vám môžem rozprávať o tom, aké sú druhé stupne niekde na východe Slovenska, čo to znamená pre deti, ktoré chodia na druhý stupeň na základných školách niekde, napríklad v Spišskej Belej, ako som chodil ja, násilie, problémy, krádeže, neuveriteľný zápach, neznesiteľný zápach, ktorý tam musia tie deti celý deň v tej triede trpieť len preto, že polovicu žiakov tvoria deti z asociálnych osád a tak ďalej, ako vy hovoríte, sociálne vylúčených spoločenstiev, s ktorým termínom ja teda nesúhlasím. Ale zaráža ma jedna vec, na jednej strane veľmi dbáte na to, aby vaše dieťa malo čo najlepšie vzdelanie a chodilo čo do najlepšej školy, a na druhej strane otvorene vediete kampaň za to, aby sa akýmsi spôsobom desegregovali školy na východe Slovenska, čo jednoducho považujem za úplný nonsens, pretože ak tu chcete pre svoje dieťa, pre Bratislavu a tak ďalej to najlepšie, najkvalitnejšie prostredie, tak nemôžete chcieť, aby na východe Slovenska občania, ľudia slušní, zo slušných rodín dávali svoje deti do škôl plných asociálov a detí z osád, ktoré, ako ste hovorili, nemajú základné hygienické návyky, nepoznajú proste úplne bežné veci a, ako hovorím zo svojich vlastných skúseností, musia trpieť neuveriteľné veci, ktoré si častokrát ani nedokážete predstaviť tu v centre Bratislavy.
Ďuriš Nicholsonová, Lucia, podpredsedníčka NR SR (2017-05-10):
V rozprave vystúpi pán poslanec Mazurek.
Gröhling, Branislav, poslanec NR SR (2018-11-21):
Pri tom prejave som sa tak pousmial a bolo to celkom príjemné a, Boris, spýtali ste sa, že čo urobilo SNS v školstve. Tak urobili nič, alebo ešte lepšie povedané, nič dobré. Ak si spomenieme na brannú výchovu alebo spomenieme si na dejepis, alebo teraz v posledných mesiacoch na ŠPÚ je nový projekt na zlepšenie komunikácie, ktorý budú robiť na vybratých školách, stredných. Takže toto urobili. A to, že urobili nič, tak to podporuje aj implementačná jednotka v rámci hodnoty za peniaze, ktorá zverejnila celú tú revíziu a odpočet opatrení, kde je jedno červené pole, ktoré im ešte vyznačili, že - prijať opatrenie na podporu racionalizácie – neuskutočnili, - zrušiť, získať kredity za kreditový príplatok – neuskutočnili, - výrazne zvýšiť platy pedagogických a odborných pri zohľadňovaní dĺžky praxe – neuskutočnili. A takto môžme pokračovať ďalej, čo všetko neurobili, a upozorňuje ich na to samotný úrad, táto jednotka pod Úradom vlády. A ak sme tu počúvali to, že ministerka má teraz pripraviť nejaký nový návrh o krágľovaní v rámci katedier, asi pán predseda chcel povedať kádrovaní v rámci katedier, tak to dopadne presne takto isto a na budúci rok, ak to bude niekde uvedené, tak tam znova bude červené pole, ako nič neurobili.
Glváč, Martin, podpredseda NR SR (2019-10-24):
Pán poslanec Zelník.
T. Cabaj, podpredseda NR SR: (2009-09-11):
Pán spravodajca sa nechce vyjadriť. Prerušujem rokovanie o tomto bode programu. Budeme pokračovať prvým čítaním o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona má parlamentnú tlač 1208, návrh na jeho pridelenie na prerokovanie výborom je v rozhodnutí č. 1241. Nech sa páči, pani poslankyňa, odôvodnite svoj návrh.
L. Miklós, minister životného prostredia SR: (2004-12-09):
Návrh novely zákona, ktorý predkladám, má význam predovšetkým v tom, že musíme prebrať niektoré nové právne skutočnosti, ktoré vyplývajú jednak z medzinárodných protokolov, najmä z Kartagénskeho protokolu a z nariadení Európskeho parlamentu. Ide predovšetkým o legislatívnotechnický čin a verím, že nebudete mať s touto novelou žiadne problémy podporiť ju. Veľmi pekne ďakujem.
P. Hrušovský, predseda NR SR: (2004-06-17):
J. Ševc, poslanec: Ďakujem pekne, pán predseda. Chcem len podporiť návrh pána kolegu Tkáča. Ide o erudovaný a myslím si veľmi fundovaný názor ako odborníka, treba si ho veľmi všimnúť. Skutočne nový predkladaný model sociálneho dialógu je modelom monológu a diktátu a nemá nič spoločné s princípmi elementárnej demokracie v tejto spoločnosti. Štát sám sa vzdáva vplyvu na sociálny dialóg. To je proste nepochopiteľné. Buď ho nechce, a preto sa vzdáva, alebo mu prekáža. Teda necháva ho na milosť či nemilosť podmienkam trhu, čiže teda zisku, a to je asociálny model sociálneho dialógu. To nie je partnerstvo. Pán minister, ak ste tlačený k tomuto návrhu, bráňte zamestnancov, ale ak ste autorom alebo ste za, prosím vás, radšej odstúpte, lebo škodíte nielen odborom, ale predovšetkým zamestnancom. Ďakujem.
Budaj, Ján, poslanec NR SR (2016-05-20):
Ďakujem pekne. Vážený pán predsedajúci, kolegyne a kolegovia, ja chcem podčiarknuť najmä ducha tohto návrhu a chcem povedať, že ďakujem pánovi Rajtárovi, že hovoril o tom duchu alebo zmysle jeho návrhu. To, že štát je organizované násilie, nás učili tzv. klasici marxizmu – leninizmu a celé roky sa snažíme z toho akosi dostať. Veľmi sa nám to nedarí, preto aj štát sa z totalitného zmenil na pomerne nepriateľskú bytosť, ktorá má v pláne, o koľko dostane občanov na rôznych pokutách, na cestách, pri daniach a tak ďalej. Je to veľmi poľutovaniahodná prax, že do štátneho rozpočtu povedzme ministerstva vnútra sa už vopred zavádza suma, ktorá bude vybratá na pokutách a ministerstvo s ňou kalkuluje. Celé roky si pripomíname, že kedysi sme si predstavovali, že štát čiže komunita nás všetkých , ktorí tu žijeme, čiže orgán, ktorý si platí komunita nás všetkých, ktorí tu žijeme, sa konečne zmení z nafúkaného arogantného násilníckeho tvora na priateľský servisný útvar, ktorý vytvára pre občana skôr dobré príležitosti, než aby na neho nastražil pasce, aby zákerne číhal, kde zabudne akú tabuľku, aký doklad predložiť a všetko zakalkuloval do svojich príjmov. Podľa mňa príjmy plynúce z rôznych zákerných pokút, či cestných alebo daňových, alebo dokonca tabuliek o nefajčiaroch, prevyšujú dane.
Glváč, Martin, podpredseda NR SR (2017-02-07):
Pán poslanec Baránik.
P. Hrušovský, podpredseda NR SR: (2001-09-04):
Vyhlasujem rozpravu o tomto bode programu za skončenú. Prosím pánov poslancov, aby sa dostavili do rokovacej sály. Najskôr budeme hlasovať o návrhu, ktorý v rámci rozpravy podal pán poslanec Prokeš, ktorý odporúča, aby sme vzhľadom na to, že je jediným kandidátom na funkciu ústredného riaditeľa pán Rezník, nehlasovali tajne, ale verejne. Prosím, páni poslanci, prezentujme sa a hlasujme. Ide o takú významnú funkciu, že naozaj sa žiada anonymita pri tomto hlasovaní viacej ako pri akomkoľvek inom mieste. (Hlasovanie.) Prítomných je 82 poslancov, za 37, proti 13, zdržalo sa 25, nehlasovalo 7. Konštatujem, že návrh sme schválili. (Reakcia z pléna.) Neschválili, pardon. Pristúpime teda k tajnému hlasovaniu tak, ako ho navrhuje gestorský výbor. Chcem pripomenúť, že svoju voľbu vyjadríte tak, že na hlasovacom lístku pri mene a priezvisku kandidáta zakrúžkujte tú alternatívu, za ktorú hlasujete, teda „za“, „proti“ alebo „zdržiavam sa“. Hlasovací lístok sa neupravuje prečiarknutím alebo iným zásahom do mena a priezviska. Neplatný je ten hlasovací lístok, ktorý je prepisovaný alebo doplňovaný, alebo ak pri mene nie je vyjadrená voľba zakrúžkovaním. Prosím teraz overovateľov, aby sa ujali svojej funkcie a dohliadli na priebeh voľby. Súčasne ich prosím, aby hlasovali ako prví. (Akt tajného hlasovania.)
Grendel, Gábor, podpredseda NR SR (2021-06-23):
Ďakujem, pán poslanec. Spravodajkyňou je pani poslankyňa Lucia Drábiková, ktorú navrhol gestorský výbor pre sociálne veci. Nech sa páči, pani poslankyňa, máte slovo.
Danko, Andrej, predseda NR SR (2019-09-13):
Pán poslanec Heger s reakciou.
Paška, Pavol, predseda NR SR (2013-05-21):
(Hlasovanie.) 143 prítomných, 59 za, 3 proti, 81 sa zdržalo. Návrh sme neschválili.
Hreha, Štefan, poslanec NR SR (2014-12-10):
Ďakujem pekne. Vážený pán predsedajúci, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013. Správu pridelil predseda Národnej rady svojím rozhodnutím č. 1186 zo dňa 2. septembra 2014 na prerokovanie výboru pre financie a rozpočet do 10. októbra 2014. Ako gestorský výbor určil výbor pre financie a rozpočet. V súlade s rozhodnutím predsedu Národnej rady výbor prerokoval správu o hodnotení plnenia pravidiel rozpočtovej zodpovednosti a prijal k nej uznesenie č. 337 zo dňa 7. októbra 2014. Uvedený výbor predloženú správu zobral na vedomie a odporučil Národnej rade správu zobrať na vedomie. Gestorský výbor schválil uvedenú správu uznesením č. 355 zo dňa 14. októbra 2014. Určil ma za spravodajcu výboru. Výbor ma poveril predniesť správu na schôdzi Národnej rady, navrhnúť Národnej rade postup pri hlasovaní. Zároveň odporučil Národnej rade podľa § 26 ods. 1 zákona o rokovacom poriadku vysloviť súhlas, aby predseda Rady pre rozpočtovú zodpovednosť Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady je prílohou tejto správy. Ďakujem, pán predsedajúci, skončil som, otvorte rozpravu.
Jurinová, Erika, podpredsedníčka NR SR (2014-06-25):
S reakciou na faktické poznámky pani poslankyňa Vášáryová.
Dostál, Ondrej, poslanec NR SR (2019-10-23):
V rozprave neodzneli žiadne, žiadne procedurálne návrhy, keďže v nej nikto nevystúpil, ale chcem sa spýtať, že či navrhovateľ trvá na hlasovaní, keďže ide o návrh, ktorý nadväzuje na návrh novely ústavy, ktorý sme práve neschválili. (Reakcie z pléna.) Ja nie som predkladateľ, ale, ale teda navrhovateľ by sa mal vyjadriť, lebo bol protiústavný.
Číž, Miroslav, podpredseda NR SR (2015-03-19):
Ďakujem, pán poslanec. S faktickou poznámkou sa hlásia poslanci Hraško, Kuffa, pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Hraško.
Šimečka, Michal, podpredseda NR SR (2024-04-24):
Ďakujem veľmi pekne a poprosím určeného spoločného spravodajcu z výboru pre financie a rozpočet pána poslanca Radomíra Šalitroša, aby informoval Národnú radu o výsledku rokovania výborov o tomto návrhu. Nech sa páči.
Mičovský, Ján, poslanec NR SR (2014-11-25):
No hneď na začiatku, najneskoršie zajtra. Aby to bolo teda dnes alebo zajtra.
Hort, Milan, podpredseda NR SR (2011-02-03):
Štvrtou v poradí vylosovanou otázkou je otázka od pána poslanca Ľubomíra Petráka, ktorého tiež vidím v sále, takže je adresovaná ministrovi hospodárstva Slovenskej republiky Jurajovi Miškovovi. Otázka znie: „Vážený pán minister, kedy v rámci deklarovanej transparentnosti pristúpite k zverejneniu príjmu zástupcov štátu v organizáciách a obchodných spoločnostiach, kde je štát spoluvlastníkom? Prečo sa tomuto kroku vami riadené ministerstvo dlhodobo vyhýba?“ Pán minister, nech sa páči.
A. Belousovová, podpredsedníčka NR SR: (2008-05-14):
Otváram všeobecnú rozpravu. Do rozpravy som nedostala žiadnu písomnú prihlášku, preto sa pýtam, či sa chce niekto prihlásiť do rozpravy ústne. Ústne sa do rozpravy prihlásil pán poslanec Halecký. Končím možnosť podania ústnych prihlášok do rozpravy a pán poslanec Halecký má slovo. Nech sa páči.
Pčolinský, Peter, poslanec NR SR (2016-04-26):
Ďakujem. Igor, s tým vyrovnaným rozpočtom, vieš, to máš tak ako s diaľnicami. Čiže tam možno je aj nejaká priama úmera. Ale iné som chcel. K tomu výberu daní. Možno by bolo dobré pripomenúť efektivitu výberu daní v porovnaní s inými krajinami, napríklad s takým Nemeckom. Kým výber 100 euro daní u nás stojí 2,4 eura výdavkov daňovej správy, tak v Nemecku je to len tretina, 0,8. Úniky napríklad na DPH sú na Slovensku zhruba trojnásobne vyššie ako v takom Nemecku. Kým v Nemecku je to 12 %, u nás je to 37 %. No a v neposlednom rade neexistujú v Nemecku nedotknuteľní. Čiže pristupuje sa k všetkým subjektom rovnako. Takže ja len do pozornosti dávam, že náš daňový systém má veľmi veľké rezervy v porovnaní s iným krajinami a momentálne, ja by som povedal, že nie veľmi funguje, je neefektívny. Náklady na výber daní sú trojnásobne vyššie ako v iných krajinách. Čiže možno okrem riešenia tých káuz, samozrejme, bolo by dobré hlavne sa pozrieť na to, ako daňová správa funguje a prečo tie čísla sú také, aké sú v porovnaní s inými krajinami. Ďakujem.
Cigániková, Jana, poslankyňa NR SR (2017-02-07):
Ďakujem pekne. Mne už sa ani nechce, koľkátykrát je táto je téma v parlamente. Ale tak, asi si to zopakujeme. Ja by som ale s argumentami, ktoré padli, súhlasím, pardon, ale chcela by som sa opýtať kolegov, ktorí sú proti tejto zmene a ktorí sú proti zrušeniu gastrolístkov, ja by som sa chcela opýtať, prečo si, pre boha živého, myslia, že vedia oveľa lepšie ako ľudia samotní, ako majú narábať so svojimi peniazmi? Kde sa berie ten mesiášsky, spasiteľský komplex? Lebo akože toto plénum tu najprv ľuďom zakáže prácu v nedeľu alebo prácu cez sviatky, potom zakáže predať pôdu, potom prikáže ako používať peniaze. Ja si myslím, že týmito rozhodnutiami ľudia strácajú okrem peňazí, keďže v prípade gastrolístkov sa jedná najmä o kšefty pre našich-vašich ľudí, že, tak okrem peňazí strácajú aj nádej a vieru v zdravý rozum. Lebo argumentovať na používanie gastrolístkov argumentáciou typu, lebo pán kolega Bublavý chodí nakupovať? No, ako, ja neviem, či som tu správne. Ja sa teda veľmi čudujem. Ja si myslím naozaj, že by sme mali nechať na ľudí, nech si robia so svojimi peniazmi a so svojimi životmi, čo chcú. Nechať im slobodu sa rozhodovať a netváriť sa, že sme lepší, že sme múdrejší, že sme šikovnejší len preto, že tu sedíme. Možno by bolo načase veriť tým ľuďom, nech sa rozhodujú o peniazoch, ktoré si častokrát, na rozdiel od mnohých kolegov, zarobili zaslúžene. Tak naozaj nechať ich, aby si o tých peniazoch rozhodovali sami. Ďakujem pekne.
Blanár, Juraj, podpredseda NR SR (2021-11-10):
Pán poslanec Tomáš Taraba.
Vons, Peter, poslanec NR SR (2021-10-20):
Ďakujem, pán podpredseda. Vážené kolegyne, kolegovia, vážený pán minister, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 657) v druhom čítaní. Národná rada Slovenskej republiky uznesením č. 903 zo 16. septembra 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti, určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 360 zo 14. októbra 2021 a výbor pre hospodárske záležitosti uznesením č. 220 z 18. októbra 2021. Z uznesení výborov Národnej rady Slovenskej republiky uvedených pod bodom III tejto správy vyplýva deväť pozmeňujúcich a doplňujúcich návrhov. Gestorský výbor odporúča hlasovať o bodoch 1 až 9 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 657), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 230 z 19. októbra 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Hrnčiar, Andrej, podpredseda NR SR (2017-05-19):
Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Cigániková.
Hrnčiar, Andrej, podpredseda NR SR (2016-11-29):
Hlasujeme o procedurálnom návrhu pána poslanca Dostála. Prosím, prezentujme sa a hlasujme. (Hlasovanie.) Prítomných 140, za 61, proti 62, zdržalo sa 16, nehlasoval 1. Konštatujem, že tento návrh sme neschválili.
P. Hrušovský, predseda NR SR: (2003-03-05):
(Hlasovanie.) 119 prítomných, 115 za návrh, 3 proti, 1 sa zdržal. Konštatujem, že sme schválili návrh uznesenia o zmenách v zložení výborov Národnej rady v časti A.
V. Veteška, podpredseda NR SR: (2005-06-23):
Teraz budeme hlasovať.
Laurenčík, Milan, podpredseda NR SR (2021-03-18):
Ďakujem, pán poslanec, váš čas vypršal aj s tým nadstavením. Nesúhlasím s vašimi názormi veľakrát, ale s týmto príspevkom súhlasím. Na vaše vystúpenie evidujem štyri faktické poznámky. Ako prvý pán poslanec Martin Borguľa, nech sa páči.
Krajčí, Marek, poslanec NR SR (2021-09-22):
Prosím, dajte hlasovať o návrhu zákona ako celku s prijatými pozmeňujúcimi návrhmi. Gestorský výbor odporúča schváliť.
Kuriak, Milan, poslanec NR SR (2021-12-07):
Ďakujem. Vážený pán predseda, vážený pán minister, vážené kolegyne, kolegovia, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania návrhu rozpočtu Exportno-importnej banky Slovenskej republiky na rok 2022. Výbor Národnej rady pre financie a rozpočet ako gestorský výbor podáva Národnej rade túto správu výboru o prerokovaní vyššie uvedeného návrhu rozpočtu. Predseda Národnej rady svojím rozhodnutím č. 780 z 22. októbra 2021 pridelil návrh rozpočtu Exportno-importnej banky na rok 2022 Výboru Národnej rady pre financie a rozpočet. Výbor Národnej rady pre financie a rozpočet uznesením č. 248 z 18. novembra 2021 súhlasil s návrhom rozpočtu a zároveň odporučil Národnej rade tento návrh rozpočtu schváliť. Výbor Národnej rady pre financie a rozpočet schválil svojím uznesením č. 267 z 23. novembra 2021 správu výboru. Týmto uznesením výbor zároveň poveril spravodajcu mňa, aby na schôdzi Národnej rady pri rokovaní o predmetnom návrhu, aby som predkladal návrhy v zmysle príslušných ustanovení zákona. Návrh na uznesenie Národnej rady je prílohou tejto správy. Ďakujem, pán predseda, skončil som, otvorte, prosím, rozpravu.
Grendel, Gábor, podpredseda NR SR (2022-02-25):
S reakciou na faktické poznámky pani poslankyňa Záborská.
Figeľ, Ján, podpredseda NR SR (2014-06-25):
S ďalšou faktickou Lucia Žitňanská.
Žiga, Peter, podpredseda NR SR (2023-11-21):
Pán poslanec Blcháč.
Bugár, Béla, podpredseda NR SR (2016-09-09):
Pán poslanec Kollár, nech sa páči, môžete vystúpiť v rozprave.
Érsek, Arpád, poslanec NR SR (2016-02-11):
Ďakujem za slovo. Vážený pán minister, v začiatku svojej reči ste hovorili, čo všetko po dvadsiatich rokoch stihla táto vláda urobiť v školstve. Ale ja vám hovorím, pán minister, mohli ste zachrániť málotriedky komplexným riešením či na zmiešaných územiach alebo slovenské málotriedky v malých obciach. Vieme, že ak nebudú málotriedky tak, že sa zatvoria, pretože nevedia ich financovať, tak vyľudní sa obec. A platí to aj tak pre slovenské obce, ako aj pre zmiešané obce. Mohli ste upraviť hodiny výučby materinského jazyka na maďarských školách. Bolo 16-tisíc podpisov na to, pán minister, žiadali to od vás, mohli ste zaviesť tri hodiny telesnej výchovy, nič sa v tom nestalo. Pán Čaplovič to sľuboval. Ale musím povedať, nikto nechcel, aby sa preniesli kompetencie na voľbu riaditeľa školy, prešlo to, ako sú školy vybavené, myslím, učebnicami. Viem, že s učebnicami sa mešká na odborných učilištiach, nie je tam odborná literatúra, nie je teda z čoho učiť. Takže aj toto treba spomenúť. Ďakujem.
Karahuta, Jaroslav, poslanec NR SR (2023-03-22):
Ďakujem pekne za slovo. Pán poslanec, kvalita zákona nie je o tom, kto ho predkladá, kvalita zákona je v obsahu tohoto zákona. A ja uvediem dva príklady, ktoré sú úplne v rozpore s tým, čo, čo ste tvrdil. Včera ste schválili úplne v pohode jednoznačne celým klubom v prvom čítaní zákon o poľovníctve, kde idete zrušiť centrálnu evidenciu a kontrolu nad 200-tisíc zbraňami, kde zásadne nesúhlasí minister obrany a minister spravodlivosti. Zásadne nesúhlasí. Napriek tomu 200-tisíc zbraní, keď máme za rohom vojnu, je všetko v poriadku, však nech si strieľa, kto chce. A čo sa týka kvality vládnych návrhov zákona, zase uvediem príklad, vládny návrh zákona o ochrane ovzdušia, kde na 100 stranách som predložil 99 pozmeňovacích bodov. Čo strana, to pozmeňovací bod. Zase to hovorí o kvalite predkladaného zákona. Takže bavme sa o obsahu, o kvalite a nie o forme. Ten obsah je ďaleko dôležitejší ako forma. A určite, určite tento, tento zákon je pripravený veľmi dobre. Ďakujem pekne.